(1898) 152 voir den Damme lach , en viel nye dropel waters dat hem deren mochte , mer was een schoon , warm weder ende druych , als voir geseecht is .Oic hadden sij int heer redelijken genoech van allen provanden , mer des hadden sij weder tegens dit schone , druyghe weder een ander groot gebrech , dat was van den stanck van den beesten die men dair int heer sloech , of van hoere pairden die hem dairaf storven ; van welker stanck die luchte over theer hangende alle ontfohct ende besmet af was , dat dies vele edelre mannen dair voir den Damme grote , ziecte af upten halse gecregen , sodat sij hem tot Brugge of elder uut desen stancke mosten treek en verluchten .Wair was dat die coninc zomwijlen hem plach trecken te ververschen ende te verluchten up tslot tot Malen om des stancx wille , mer altijt bleven sine tenten ende paewelgoenen int heer voir den Damme staen .